Nuusbrief 2019-11-28: 10% afslag op 2020-lidmaatskap! - Skoleondersteuningsentrum
Vandag deel ons met jou ons laaste nuusbrief vir 2019. Baie dankie vir jou ondersteuning en belangstelling in ons strewe om die toekoms van Afrikaanse skole te verseker. Dit was 'n uitstekende jaar vol hoogtepunte en ons voorsien 'n 2020 van groter sukses.
SOS-lidmaatskap vir 2020
Maak seker jy kry jou Kuber-Maandag-afslag vir 2020 – lidmaatskap deur op 2 Desember 2019 hier te registreer. Ons aanbod laat Black Friday vaal lyk: Onderwysers kwalifiseer vir 10%-afslag op 2020 lidmaatskap as jy op Maandag registreer. Kry die SOS-jaarprogram met kongresdatums en lees hier oor die voordele wat registrasie by 'n SOS-vakvereniging inhou.
Gratis Afrikaanse plakkaatreeks
As jy wonder hoe om jou klaskamer in die nuwe jaar op te vrolik, bestel jou stel plakkate van VERRUKLIKE AFRIKAANS vandag nog. Hierdie klaskamerpakket vir Graad 4 tot Graad 12-leerders is deur die Afrikaanse Onderwysnetwerk (AON) ontwikkel en word kosteloos aan lede voorsien.
Ons wens jou en jou geliefdes 'n geseënde Christusfees toe. Ons sien uit na 'n 2020 van saambou aan gehalte Afrikaanse onderwys!